Sebganen-d tigawt, daɣen sddukulen tigawin, ttakken-asent anamek, yerna taḥkayt akken ma tella d taḥkayt n yiwudam3. Imi iwudam sɛan azal deg tuddsa n taḥkayt, lmaɛna-s ullac ullis ur yegbiren ara deg-s iwudam. D nutni i d lsas n wullis. Ur yezmir yiwen ad d-yessugen ullis mebla iwudam. TOMACHEVSKI, ula d netta ur yemgared ara deg tikti ɣef yinagmayen-agi imenza i dnebder usawen; imi di tmuɣli-is netta, yettwali iwudam yessemras-iten umeskar am wakken d allal i d-ijebden lwelha n umeɣri d wafrayen-nsen; ɣef waya ad t-naf yenna-d: Iwudam ttawin-d ayen i wumi neqqar tignatin tiḍisanin [].Jebden-d afrayen d lwelha n yimaɣriyen, ssefraḥen kra n yimaɣriyen, akken i seḥzanen wiyaḍ, akken i llan wid i yessagaden. Rnu yettili-d uḍfer n win yellan d aṣaḍ deg taḥkayt4.